Autorul, născut el însuși la Palermo, este unul din marii specialiști contemporani în civilizația siculo-normandă, recunoscut inclusiv de școala anglo-saxonă, care a depășit în prezent paradigma de cercetare de secol XIX reprezentată, în lumea italiană, de Michele Amari, figură de Risorgimento, mare orientalist italian, un savant care a repertoriat și tradus documentele siculo-arabe și a scris prima istorie a musulmanilor în Sicilia.